མ་བུ་གསུམ་པོ་གཡུལ་ཁའི་ནང་བསླེབས་དུས།ལས་རོགས་གཞན་དག་ད་དུང་གནས་དེ་གར་ཡོང་མེད་ལ།རུ་གཙོ་འཕགས་པ་ཚེ་རིང་གཅིག་པུ་ནག་རོག་གེར་གཡུལ་ཁའི་གཏད་མར་ལངས་ནས་དུ་བ་འཐེན་བཞིན་འདུགཚུལ་དེ་ནི་ལོ་འདི་དག་ནང་ཁོ་ལ་གསར་དུ་ལོབས་པ་སྟེ།ལས་བྱེད་ཚན་ཆུང་གི་ཁོངས་མི་ཚོར་ལད་མོ་བྱས་ནས་ལོབས་པ་ཞིག་རེད།ཁོས་ཀུན་སྐྱིད་ཡོང་བ་མཐོང་བས་སོལ་བ་ལྟར་ནག་པའི་ངོ་ལ་བཅོས་མའི་འཛུམ་མདངས་ཤིག་མངོན་པར་བྱས་ཏེཁྱོད་དེ་རིང་དུས་ལྟར་བསླེབས་ཡོང་བས་ཧ་ཅང་བཟང་།རུ་ཁག་ནང་བསྟོད་པ་བྱས་ན་འགྲིགའོ།ཅི་བྱུང་བ་ཡིན་ནམ།ངོ་མདོག་མི་བཟང་བར་ལྟོས་དང་།མདང་དགོང་ཡང་ཁྲམ་པ་ཞིག་གི་ལག་ཏུ་ཤོར་སོང་བ་མ་ཡིན་ནམ།མཁོ་བ་ཡོད་ཚེ་བདག་ཀྱང་ཁྱོད་ཀྱི་འདོད་པའི་སྐོམ་པ་དེ་སེལ་དུ་ཡོང་ཆོགཅེས་ཁ་གློང་རྩིས་བྱས་བྱུང་།